ภาระหน้าที่อันหนักอึ้งของครูไทย นอกเหนือจากภาระหนี้
เมื่อผมได้เห็นข่าวสารว่าในภาพรวมคุณครูไทยเรามีหนี้สินมากถึง 1.2 ล้านล้านบาท ตามตัวเลขที่มีการเผยแพร่ออกมาก่อนหน้านี้ โดยมีการระบุว่าส่วนหนึ่งเป็นการกู้ที่ธนาคารของรัฐ อีกส่วนกู้ที่สหกรณ์ออมทรัพย์ ผมได้ขอคำแนะนำจากผู้หลักผู้ใหญ่ที่เคารพนับถือ ในโอกาสที่เข้าอวยพรปีใหม่ ท่านได้ให้แนวทางไว้น่าสนใจว่า
25 ม.ค. 2559

เมื่อผมได้เห็นข่าวสารว่าในภาพรวมคุณครูไทยเรามีหนี้สินมากถึง 1.2 ล้านล้านบาท ตามตัวเลขที่มีการเผยแพร่ออกมาก่อนหน้านี้ โดยมีการระบุว่าส่วนหนึ่งเป็นการกู้ที่ธนาคารของรัฐ อีกส่วนกู้ที่สหกรณ์ออมทรัพย์ ผมได้ขอคำแนะนำจากผู้หลักผู้ใหญ่ที่เคารพนับถือ ในโอกาสที่เข้าอวยพรปีใหม่ ท่านได้ให้แนวทางไว้น่าสนใจว่า 
1.เคยมีการศึกษาวิจัยที่ชัดเจนเลยหรือไม่ว่าเหตุใดครูจึงเป็นหนี้ มันเกิดจากเหตุปัจจัยใด อย่าได้เอาสมมติฐาน เอาความเชื่อ เอาสิ่งที่เล่าต่อๆ กันมา หรือเอาตามอคติว่า เป็นเพราะไม่มีวินัยจึงกู้ทุกทาง เราต้องรู้เหตุแห่งปัญหาที่ถูกต้อง แท้จริงก่อนหรือไม่ อย่าด่วนสรุป
2.เคยรู้หรือไม่ว่าระหว่างทางของเงินเดือนหรือรายได้อื่นๆ ของคุณครูที่เป็นตัวเลขจากต้นทางนั้น มันได้ถูกหักเป็นค่าอะไรบ้าง อะไรเป็นการหักตามระเบียบ ตามกฎหมาย ตามกติกาของสถาบันที่สังกัด และอะไรคือภาษีสังคม เราจะได้รู้ยอดสุทธิที่เป็นเงินสดจริงๆ ในตอนท้ายก่อนที่เงินนั้นจะถูกนำไปใช้จ่ายในการดำเนินชีวิตต่อไป
3.สังคมได้เคยรู้หรือไม่ว่า คุณครูผู้น้อย คุณครูที่ตั้งใจในการทำงานอาจถูกบั่นทอนประสิทธิภาพไปด้วยกระบวนการ พิธีกรรม ในเรื่องที่ไม่เกี่ยวข้องที่มันทับถม สะสมจนกลายเป็นแบบแผนจนถึงบัดนี้
เราลองมาอ่าน อ่านอย่างใจเป็นธรรม อ่านอย่างคนที่มีความรู้สึกในฐานะศิษย์มีครู ผมไม่ทราบว่าท่านใดเป็นคนแต่ง ผมขอกราบขอบคุณท่านผู้เขียนด้วยใจคารวะ ข้อเขียนสะท้อนออกมาถึงความขมขื่นในกระบวนการที่เกิดขึ้น ข้อเขียนมีดังนี้ครับ...
หน้าที่หลัก ของครูไทยในวันนี้ล้วนแต่มี กิจกรรม ทำหลากหลายท่าน ผอ. ไปรอรับ...เจ้านายเพราะท่านผู้ใหญ่ ในกระทรวง มาทวงงาน
ครูสมศรี วิชาการ งานท่านมาก จึงขอฝาก สายสมร สอนแทนท่านเข้าอบรม หลักสูตรใหม่ ได้ห้าวัน
ส่วนครูวสันต์ ไปช่วยงาน การกีฬา
ครูทองดี พิธีกร งานกุศล มีแต่คน คอยจองตัว ทั่วทิศา
ครูวิรัช ค่ายลูกเสือ ขอตัวมาจึงขอลา ห้าวัน มันจำเป็น
ครูประสงค์ ไปส่งงาน อยู่ที่เขต
ครูสุเมธ ธุรการ งานด่วนเด่นสั่งงานเช้า ต้องส่งบ่าย ไม่เกินเย็นเพราะถือเป็น งานหลัก มักสำคัญ
ครูพิชิต ติดอบรม หลักสูตรใหม่
ครูสมัย ไปทำสื่อ เชิงสร้างสรรค์
ครูอารีย์ มีธุระ ลาหนึ่งวันทำบุญบ้าน หลังใหม่ ให้ใหญ่โต
เหลือคุณครู สายสมรสอนทั้งหมดเธอจึงงด การเรียน เปลี่ยนการสอนเล่นกีฬา ตอนเช้า บ่ายเข้านอนตื่นแล้วสอน ท่องจำ จะทำไม
หน้าที่หลัก ของครูไทย ในวันนี้ขอครูมี หน้าที่สอน ก่อนได้ไหมหน้าที่หลัก ไม่ได้สอน ก่อนหน้าที่ใดหลักสูตรใหม่ หรือเก่า ก็เท่าเดิม
หมายเหตุ ตอนท้ายของข้อเขียนระบุว่าน่าจะมีฉบับอาจารย์มหาวิทยาลัยบ้างนะ จะได้เห็นพฤติกรรม แม่ปู-ลูกปู อีกแนวหนึ่ง ได้มาเมื่อใดจะนำมาฝากอีก...
“ขอครูมี หน้าที่สอน ก่อนได้ไหมหน้าที่หลัก ไม่ได้สอน ก่อนหน้าที่ใดหลักสูตรใหม่ หรือเก่า ก็เท่าเดิม”
ขอให้ท่านทำหน้าที่ของท่านก่อนได้ไหม เปิดพื้นที่ เปิดโอกาส เปิดเวลาให้ท่านได้แสดงศักยภาพบนวิชาชีพที่ท่านร่ำเรียนมาก่อนดีไหม ย้อนกลับมานี่คือสิ่งสะท้อนว่าเราต้องเข้าใจทั้งภาพการทำงาน สาเหตุการก่อหนี้ กระแสเงินที่ไหลรับ-จ่าย เราจึงจะแก้ไขได้ตรงจุด...เข้าใจ เข้าถึง พัฒนาให้หลุดพ้น...ยังเป็น
แนวคิดที่ใช้ได้เสมอ...ขอบคุณทุกท่านที่เขียนข้อมูลนี้ที่ไม่ปรากฏนามและขอบคุณทุกท่านที่ให้ความสนใจครับ